Sokrates

Sokrates er blitt sagt å være selve grunnleggeren av den vestlige filosofien, og en av filosofiens største og mest kjente representanter. Mye av livet til Sokrates har blitt fortalt igjennom hans elev Platon, og hadde det ikke vært for han hadde ikke Sokrates vært så viktig og kjent som han er den dag i dag.
 * //Sokrates //**

Sokrates liv Han ble født i Hellas i 470 fvt, og levde hele sitt liv i Athen. Sokrates brukte hele sitt liv til å stille filosofiske spørsmål. Han søkte etter kunnskap, og dette gjorde han ved å ha samtaler mellom elever og vanlige folk. Det sies at Sokrates ofte vandret rundt i byen og snakket med folk. Han kalte seg selv for en “klegg”. Mye av grunnen til dette var fordi han stilte en rekke ubehagelige spørsmål, som etter hvert førte til at han ble mislikt av en rekke folk. Til slutt ble han anklaget for blasfemi, noe som førte til at han ble arrestert. Sokrates fikk valget mellom landsforvisning eller døden. Han valgte døden, og tømte giftbegeret i 399 fvt.

Læren til Sokrates Det sentrale spørsmålet i Sokrates lære var “Hvordan bør vi leve?”, og han mente at dette var et spørsmål som kan besvares. Han mente at det fantes et svar som gjelder for alle individer og som vi kan finne ut av ved å bruke fornuften. Sokrates mente at de som hadde makten i Hellas var mer opptatt av sin egen makt enn å ta vare på befolkningen. Sokrates ville avsløre hvordan de som hadde makten misbrukte den. Dette gjorde han ved å stille spørsmål. Han spurte de som styrte om hva rettferdighet er, og han avslørte da at de ikke kunne gi et fornuftig svar. For det var nettopp dette Sokrates var ute etter, han ville ha definisjoner. Sokrates var også veldig opptatt av at mennesket skulle kjenne sin egne begrensinger og være ydmyke når vi støter på ting vi ikke vet hva er. Og det er her sitatet “Jeg vet at jeg intet vet” kommer inn i bildet. Han ble en gang fortalt av oraklet i Delfi at han var den viseste av alle, men da var det mange som undret på hvordan han kunne være så vis dersom han “intet visste”. Her mente Sokrates at det er klokere å kjenne sine begrensinger enn å tro at man vet noe en ikke vet. En som kjenner sine begrensinger, er klokere enn en som tror at en ikke har begrensinger.

C. Aronsen, l. Bomann-Larsen, H. Notaker, //**Eksistens**//, Gyldendal undervisning